Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Asiakirja liittymisehdoista ja sopimusten mukautuksista - Neljäs osa - Siirtymätoimenpiteet - II osasto - Maatalous - 4 luku - Muut määräykset - 1 jakso - Eläinlääkintätoimenpiteet - 104 artikla



Virallinen lehti nro L 073 , 27/03/1972 s. 0035



Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Asiakirja liittymisehdoista ja sopimusten mukautuksista - Neljäs osa - Siirtymätoimenpiteet - II osasto - Maatalous - 4 luku - Muut määräykset - 1 jakso - Eläinlääkintätoimenpiteet - 104 artikla Eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annettua direktiiviä 64/432/ETY noudatetaan ottaen huomioon seuraavat määräykset: 1. Uusilla jäsenvaltioilla on 31 päivään joulukuuta 1977 asti oikeus ETY:n perustamissopimuksen yleisiä määräyksiä noudattaen säilyttää jalostukseen, tuotantoon ja teurastettaviksi tarkoitettujen nautaeläinten ja sikojen tuontia koskeva kansallinen lainsäädäntönsä, Tanskan teurasnautoja koskevaa sääntelyä lukuun ottamatta. Näiden säännösten puitteissa etsitään parannuksia kaupan asteittaisen kehittämisen varmistamiseksi; tämän vuoksi kyseiset säännökset tutkitaan pysyvässä eläinlääkintäkomiteassa. 2. Määrämaina olevat jäsenvaltiot myöntävät 31 päivään joulukuuta 1977 asti nautaeläinten viejämaina oleville jäsenvaltioille mahdollisuuden direktiivin 7 artiklan 1 kohdan A alakohdan a luetelmakohdan tarkoittamaan poikkeukseen. 3. Uusilla jäsenvaltioilla on 31 päivään joulukuuta 1977 asti oikeus säilyttää alueillaan direktiivin 2 artiklan tarkoittamaan nautakarjan virallisesti tuberkuloosista vapaaksi tai luomistaudista vapaaksi julistamiseen soveltamansa menetelmät, jollei luomistautia vastaan rokotettujen eläinten esiintymisestä annettujen direktiivien säännösten soveltamisesta muuta johdu. Yhteisön sisäiseen kauppaan tarkoitetuille eläimille säädettyihin tutkimuksiin liittyviä säännöksiä sovelletaan edelleen, jollei 4 ja 5 kohdan määräyksistä muuta johdu. 4. Nautakarjan vienti Irlannista Yhdistyneeseen kuningaskuntaan voi 31 päivään joulukuuta 1977 asti tapahtua: a) poiketen luomistautia koskevan direktiivin säännöksistä; yhteisön sisäiseen kauppaan tarkoitetuille eläimille säädettyyn tutkimukseen liittyviä säännöksiä sovelletaan kuitenkin edelleen kuohimattomien nautojen vientiin, b) poiketen tuberkuloosia koskevan direktiivin säännöksistä, kun viennin yhteydessä tehdään ilmoitus, jolla todistetaan että vientiin tarkoitettu eläin on peräisin Irlannissa voimassa olevien menetelmien mukaisesti tuberkuloosista virallisesti vapaaksi julistetusta nautakarjasta, c) poiketen velvollisuutta erottaa toisaalta jalostukseen ja tuotantoon tarkoitetut ja toisaalta teurastettaviksi tarkoitetut eläimet koskevan direktiivin säännöksistä. 5. Poiketen direktiivin liitteen B määräyksistä Tanskalla on 31 päivään joulukuuta 1975 asti oikeus käyttää alttuberculinia. 6. Yhteisön jäsenmaiden sisällä tapahtuvaa kaupan pitämistä direktiivin sääntelemien alojen osalta koskevien säännösten voimaanpanoon asti Irlannilla ja Yhdistyneellä kuningaskunnalla on oikeus säilyttää kansalliset, Irlannin ja Pohjois-irlannin välistä kauppaa koskevat säädöksensä. Kyseiset jäsenvaltiot toteuttavat aiheelliset toimenpiteet rajoittaakseen tämän poikkeuksen koskemaan yksinomaan edellä tarkoitettua kauppaa.